Преюдициално запитване от Úřad pro přístup k dopravní infrastruktuře (Чехия), постъпило на 23 септември 2020 г. — CityRail a.s./Správa železnic, státní organizace
(Дело C-453/20)
Език на производството: чешки
Запитваща юрисдикция
Úřad pro přístup k dopravní infrastruktuře
Страни в главното производство
Жалбоподател: CityRail a.s.
Ответник: Správa železnic, státní organizace
Преюдициални въпроси
Мястото за товарене и разтоварване при товарни превози заедно със съответните коловози към него част ли е от железопътната инфраструктура по смисъла на член 3, точка 3 от Директива 2012/341 ?
Допуска ли Директива 2012/34 управителят на инфраструктурата да може във всеки момент да изменя размера на таксите за използването на железопътната инфраструктура или обслужващите съоръжения в ущърб на превозвачите?
Обвързва ли Директива 2012/34 държавното предприятие Správa železnic (Управление на железниците, Чехия) съгласно член 288 от Договора за функционирането на Европейския съюз?
Може ли правилата в референтния документ за железопътната мрежа да се смятат за дискриминационни, когато са в противоречие с разпоредбите от правото на Съюза, които Správa železnic (Управление на железниците) е длъжно да спазва?
____________
1     Директива 2012/34/ЕС на Европейския парламент и на Съвета от 21 ноември 2012 година за създаване на единно европейско железопътно пространство (ОВ L 343, 2012 г., стр. 32).